**Orasul uitat**

*Iulian Caloianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sărac pământ, și gol...

Deșert cât ochii văd,

Te-au frânt cu zile muchii de topor,

Și-am dat uitării tot.

Dar n-aș fi vrut cu ei să fiu părtaș,

În urma mea să las,

Nevrând să stau, cenușa de oraș

Zăcând la margini, ars.

M-am poticnit în umbra ta demult,

Doar umbră azi mai ești,

Cu bănci pustii și crengi smucind în vânt,

De mine-mi amintești.

M-am lepădat de tine, negândind,

Acum abia te-aud,

De n-aș fi fost copil când m-am lipsit,

Cu tine-aș fi crescut.